প্রভিডেন্ট ফান্ডের (ইপিএফও) যে সব অ্যাকাউন্ট ‘চালু নেই’, সেগুলিতেও যাতে ফি-মাসে ৮.৮ শতাংশ হারে সুদ দেওয়া হয়, সে ব্যাপারে এক সপ্তাহের মধ্যেই সরকারি বিজ্ঞপ্তি জারি করা হবে। কেন্দ্রীয় শ্রমমন্ত্রী বন্দারু দত্তাত্রেয় সোমবার হায়দরাবাদে এ কথা বলেছেন। শ্রমমন্ত্রী বলেন, ‘‘যে সব প্রভিডেন্ট ফান্ডের যে সব অ্যাকাউন্ট ‘চালু নেই’, ২০১১ সাল থেকে সেগুলিতে সুদ জমা পড়ছে না। কিন্তু প্রধানমন্ত্রী নরেন্দ্র মোদী ও অর্থমন্ত্রী অরুণ জেটলির নির্দেশ মেনে এ বার ওই পিএফ অ্যাকাউন্টগুলিতে সুদ জমা দেওয়ার সিদ্ধান্ত নিয়েছি। এতে ৯ কোটি ৭০ লক্ষ শ্রমিক, কর্মচারী উপকৃত হবেন।’’